Forsvarets ammunitionsryddere har nu fjernet en ukendt mængde sprængstoffer, deriblandt granater fra huset. Mens politiet har taget det omfattende våbenlager med sig til nærmere undersøgelse. Lige nu er spræningseksperterne i Skive ved at undersøge det usædvanlige fund nærmere. Nordjyllands Politi afslørede tirsdag aften et omfattende våbenlager samt en del sprængstoffer på en privatadresse i Tranum. Der er tale om blandt andet haglgevær og dolke samt en mængde sprængstoffer, som sprængstofseksperter er blevet tilkaldt for at se nærmere på. Ejendommen tilhører en 49-årig mand, som politiet endnu ikke har kontakt til. - Vi får en henvendelse fra bekendte til den 49-årige, som er urolige for ham, idet de ikke har hørt fra ham længe. Det er i den forbindelse, vi tager ud til adressen, hvor vi ikke finder manden, men til gengæld i forbindelse med ransagning på stedet våben og sprængstoffer, oplyser vagtchefen hos Nordjyllands Politi. Politiet oplyser, at den 49-årige mand har tilladelse til at opbevare våben, men formentlig ikke alle dem, der er fundet på bopælen.

Referat:
Politiet har fundet 80 våben og sprængstoffer i et rækkehus i Tranum. 
 